Norsk Redaktørforening

Styremøte 2018-12-05

AJ

**Sak 2018-52: Regnskapsrapp. per 25. nov., prognose for 2018 og budsjett for 2019**

**Generelt**

NR vil også i år komme ut med et pent pluss i regnskapet. Resultatet på drøyt 300.000 kroner per 25. november vil trolig bedres ytterligere frem mot årsskiftet. Egenkapitalen vil ved årsskiftet passere seks millioner kroner. NR har med andre ord en meget solid økonomi.

*Inntektene totalt* vil for 2018 bli drøyt 250.000 høyere enn budsjettert. For øvrig vil både *prosjektkostnadene* og *driftskostnadene* havne under budsjettert beløp ved årsskiftet. *Personalkostnadene* vil ende over budsjett. Vi kommer tilbake til de ulike postene nedenfor.

NRs økonomi er som sagt god, men samtidig sårbar for svingninger i medlemstallet. Som prognosen for året viser, vil vi gå med et pent overskudd i 2018, og betydelig bedre enn budsjettert. Det skyldes en kombinasjon av at inntektene totalt ligger markert over budsjett, samtidig som vi har mindreforbruk på to av tre utgiftskapitler, og også totalt.

**Regnskapsrapporten pr 25.11.2018 – prognose for året 2019**

**Inntektene** per 25. november ligger, ifølge regnskapet, drøyt 370.000 kroner over budsjett. Dette vil imidlertid endre seg noe frem mot årsskiftet. Prognosen for året, hvor vi har tatt inn også periodiserte *kontingentinntekter* på drøyt 600.000 kroner, viser at vi vil ha kontingentinntekter tilsvarende rundt 708 årskontingenter i 2018. Det er 20 kontingenter flere enn budsjettert. Årsaken er enkelt sagt at vi har fått flere innmeldinger enn vi har regnet med og at medlemstallet er svakt økende. Dette skyldes delvis mer systematisk arbeid med å følge med på jobbskifter og å følge opp potensielle medlemmer, både fra sekretariatet og regionledernes side. Posten *Adm vederlag* vil ende omtrent på budsjett og *Refusjon OR* vil ende i tråd med det budsjetterte. Det samme gjelder *Prosjektmidler/PFF*, hvor inntektene kommer fra NRs vederlagsfond, og går til delvis dekning av NRs andel av finansieringen av PFU og POU, samt til NR Kompetanse.

*Møteinntektene* ligger pt samlet klart under budsjett, men det skyldes primært periodiseringen i budsjettet og det faktum at utfaktureringen av NR kompetanse ikke er kommet med i regnskapsrapporten. De samlede møteinntektene vil trolig ende rundt 15.000 kroner over budsjett for året under ett. Inntektene fra NR kompetanse er litt høyere enn budsjettert, og inntektene fra vår- og høstmøtet totalt hårfint lavere.

*Andre inntekter* ligger over budsjett, noe som skyldes et tilskudd til prosjektkoordinering fra Utenriksdepartementet, i forbindelse med vårt engasjement i Egypt og fakturering av skattebehandlingsprogrammet Taxy, samt at vi har ført en del refusjoner der i forbindelse med felles arrangementer for medieorganisasjonene, leieinntekter fra SKUP, honorar og utgiftsdekning i forbindelse med etikkurs og deling av advokatutgifter i forbindelse med en beslagssak i Horten.

**Totale inntekter** per 25. november er kr 9.911.236. Prognosen for året tilsier samlede inntekter på i alt kr 10.667.337, hvilket i så fall vil være rundt 250.000 kroner over budsjett.

**Møte- og prosjektkostnadene** viser per 25. november et overforbruk på nesten 160.000 kroner, sammenlignet med budsjettet for samme periode. Totalt regner vi imidlertid med at møte- og prosjektkostnadene vil havne rundt 200.000 kroner under budsjett. Det skyldes primært at flere kostnadsposter periodisert i budsjettet, mens vi har betalt alle utgiftene. Kostnadene til vår- og høstmøtene har, som det fremgår, også i år vært under meget god kontroll. Vår- og høstmøtet samlet vil ende med et lite overskudd, trolig ca. 10.000 kroner.

**Lønns- og personalkostnader** ligger per 25. november rundt 130.000 kroner over budsjett. Det skyldes dels at vi har betalt pensjonsforsikringen også for desember og et par personalforsikringer for hele 2019, men også at vi har gjort en budsjetteringsfeil når det gjelder arbeidsgiveravgift. Resultatet er altså at vi trolig ender opp med rundt 125.000 kroner mer i personalkostnader enn forutsatt i budsjettet.

**Driftskostnadene** ligger per 25. november rundt 150.000 kroner under budsjett. Det vil trolig justere seg frem mot årsskiftet, men vi regner med å ende ca 80.000 kroner under budsjett. Vi har jobbet mye med kostnadskontroll og besparelser de siste årene og mener å ha generelt god kontroll hva gjelder driftsutgiftene. Kun et par mindre poster vil vise overskridelser.

**Totale kostnader** per 25. november er kr. 9.599.157. På årsbasis vil vi trolig ende på

kr 10.175.323, hvilket er ca 150.000 kroner lavere enn budsjettert.

**Årsresultatet** vil trolig ende på drøyt 500.000 kroner, etter finansposter, hvilket i så fall er rundt 400.000 kroner bedre enn budsjettert.

**FORSLAG TIL BUDSJETT 2019**

**Generelt:**

Selv om vi får et godt resultat i 2018, er budsjettet for 2019 utfordrende, i hvert fall dersom vi skal opprettholde aktivitetsnivået. Vi budsjetterer med høyere kontingentinntekter enn i 2018, basert på et litt høyere medlemstall enn hva vi budsjetterte med for inneværende år. Flere av våre faste utgifter, som lønn, husleie osv øker, og vi mener det er riktig å justere kontingenten opp med kr 200 til neste år, slik at ny kontingentsats blir kr 11.200. Det innebærer en prisøkning på 1,8 prosent, og er nominelt samme økning som fra 2017 til 2018.

Det foreliggende budsjettforslaget er forsøkt gjort så nøkternt som mulig, og med et aktivitetsnivå hva gjelder mulige kostnadsdrivende prosjekter, som fortsatt er lavt, men samtidig hårfint høyere enn i fjor. Da har vi tatt hensyn til at vi i inneværende år har vært veldig forsiktige, og at vi har lagt opp til en svært ambisiøs handlingsplan, noe som til en viss grad også vil kreve bruk av eksterne krefter.

**Inntekter:**

*Kontingenten*:

Sekretariatet mener altså at det er riktig å foreta en forsiktig oppjustering av *kontingenten* med 200 kr i 2019, tilsvarende oppjusteringen de siste årene. Alle regionforeningene har en kontingent på kr 1500 (med unntak av Oslo, som har en ekstrakontingent på kr 925). Vi foreslår ingen justering i kontingenten til regionforeningene. Foreningene har dessuten muligheten for å søke støtte til faglige arrangementer og studieturer gjennom NRs vederlagsfond.

Sett i lys av at vi de siste par årene har hatt et visst tilsig av nye medlemmer budsjetterer vi med at samlet anslag på 700 årskontingenter, hvilket er ti flere enn budsjettet for inneværende år. Med en økning på kr 200 i kontingenten, gir det kontingentinntekter på 7.840.000, og da inkluderer vi pensjonistkontingenten, som jo har sin identiske motpost på utgiftssiden.

*Administrasjonsvederlaget* er vi alltid litt usikre på, i og med at det er en funksjon av overføringene til Vederlagsfondet. Vi budsjetterer konservativt, med kr 150.000.

*Refusjonen fra OR* er foreslått økt fra 230.000 kroner til 250.000 kroner. Det har stått stille siden 2014, og en økning på kr 20.000 tilsvarer omtrent prisstigningen i samme periode.

*Prosjektmidlene* er også budsjettert med 40.000 kroner mer enn i år, hvilket vi begrunner med en økning på 64.000 kroner i kontingenten til Norsk Presseforbund. Tradisjonelt har NR hentet dekning for rundt to tredeler av denne kontingenten fra Vederlagsfondet, og det tilsier i så fall en viss økning i støtten derfra. I tillegg søker vi om kr 80.000 til NR Kompetanse.

*Møteinntektene* er som vanlig usikre. Med utgangspunkt i regnskapet for 2018 har vi imidlertid lagt inn kr 650.000 på vårmøtet, kr 450.000 på høstmøtet og kr. 100.000 på NR kompetanse. Vi gjør oppmerksom på at for vårmøtet er dette «bruttobeløp» som også inkluderer «innkreving» av deltakeravgift for Nordiske Mediedager.

I posten for *andre inntekter* har vi tatt inn forventet vederlag for skatteprogrammet Taxy.

**Kostnader**

Prosjektkostnader er budsjettert rundt 100.000 kroner høyere enn i fjor.

*Kontingent NP* er vår andel av Norsk Presseforbunds kostnader. For 2019 er den satt til 1.684.000 kroner. Sekretariatet mener at 1.120.000 kroner av dette bør kunne dekkes av midler fra Vederlagsfondet, og at resten finansieres gjennom kontingentmidler.

*Regionkontingenter* er overføringen av 1.500 kroner pr medlem til regionene. Det er her regnet ut fra et medlemstall på 700 medlemmer, totalt 1.050.000 kroner i 2019.

*Pensjonistkontingenter*: Etter et gammelt vedtak overfører NR alle kontingentmidler som kommer inn fra pensjonistene til seniorforeningene. Kontingent er pt 300 kroner per år.

*NJ felleskasser* gjelder våre ”kontingenter” til Pressens Arbeidsledighetskasse og Pressens Gravferdskasse, som er et fast beløp per medlem per år. De siste årene, frem til 2017, er kontingent ikke innbetalt til Arbeidsledighetskassen, fordi den har hatt rikelig med midler. Begge kassene har imidlertid tæret på egenkapitalen, og det bør betales inn friske midler også i 2019. Det dreier seg om 45 kroner per medlem til Gravferdskassen (for drøyt 900 medlemmer) og 60 kroner per medlem til Arbeidsledighetskassen. Samlet utgjør det nærmere 70.000 kroner i 2019.

*Kostnader vårmøte og høstmøte* har tradisjonelt vært budsjettert ut fra at arrangementene skal være selvfinansierende. I år er kostnadene ført opp med henholdsvis 650.000 og 450.000 kroner, identisk med budsjetterte inntekter. For vårmøtets del innebærer det også «innkreving» av deltakeravgift for Nordiske Mediedager. Derfor er dette tallet betydelig høyere enn for høstmøtet.

Samlede møte- og prosjektkostnader i 2019 er på 4.774.800 kroner, rundt 100.000 kroner mer enn inneværende års budsjett, og drøyt 300.000 kroner mer enn forventet i 2018.

Lønns og personalkostnadene i er beregnet til 80.000 kroner mer enn faktiske kostnader i 2018, men drøyt 200.00 mer enn budsjettert. Vi har regnet inn 2,5 prosents lønnsvekst for sekretariatet.

Driftskostnader

Driftskostnadene ligger hårfint lavere enn i budsjettet for 2018, men litt høyere enn faktisk forbruk.

*Avskrivninger* er budsjettert 50.000 kroner lavere enn prognosen for 2018. Tallene for 2019 er imidlertid usikre, i den forstand at det er uklart om vi må foreta investeringer i forbindelse med omlegginger på nettsiden, blant annet knyttet til redaksjonell årsrapport. Dersom vi ikke foretar noen nye investeringer i 2019 vil kostnadene bli litt lavere enn budsjettert. Nå har vi imidlertid tatt høyde for en viss investering.

*Kostnader lokaler* følger Stormbull-indeksen hva gjelder de rene leieugiftene, og vi kjenner ikke den eksakte økningen før ut i desember, men i sum forventer vi omtrent samme utgift som i inneværende år, tillagt vanlig prisstigning.

*Inventar/vedlikehold* gjelder kontorinventar og utstyr som ikke fordeles på flere år. For neste år budsjetterer vi med kr 20.000.

*Fremmede tjenester* gjelder regnskap og revisor, hvor vi budsjetterer med samme beløp som reell kostnad i 2018. *Kontorkostnader* omfatter blant annet kontorrekvisita, kopieringsmaskiner og datatjenester. Sistnevnte post er redusert i inneværende år, og vi håper det holder seg. Derfor er denne posten noe redusert sammenlignet med inneværende års budsjett.

*Aviser og faglitteratur* er også en post som vi de siste årene har kuttet i. Vi budsjetterer imidlertid med samme beløp som inneværende lavere enn i inneværende år. Det samme gjelder *telekostnader, porto og reisekostnader*.

Totale driftskostnader blir dermed kr 1.673.000 kroner, hvilket er lavere enn inneværende års budsjett, og såvidt over prognosen for 2018.

**Samlede kostnader** i 2019 er budsjettert til 10.577.800 kroner, hvilket er rundt 250.000 kroner høyere enn inneværende års budsjett, og 400.000 kroner over prognosen for inneværende år. Samlede inntekter er budsjettert til 10.690.000 kroner. Det gir et budsjettert driftsresultat på 112.200 kroner, og et resultat etter finansposter på 125.200 kroner.

**Forslag til vedtak:**

Regnskapsrapporten per 25. november tas til orientering. Årskontingenten for medlemskap i NR for 2019 settes til kroner 11.200, inklusive regionforeningskontingent på 1.500 kroner. Årskontingent for redaktører i mediebedrifter med mindre enn 5 millioner kroner i årsomsetning for 2018 settes til kr 6.000. Årskontingenten for studentaviser fastsettes til kr. 500 og for pensjonister til kr. 300. Sekretariatets forslag til budsjett for 2019 godkjennes.

Vedlegg: Tabelloppstilling for resultatregnskap og balanse per 2018-11-25, prognose for 2018 og budsjettforslag for 2019.

Norsk Redaktørforening – regnskapsrapport per 25. nov., prognose 2018 og budsjett for 2019

|  |  |  |  |  |  |  |
| --- | --- | --- | --- | --- | --- | --- |
|  | Virkelig | Budsjett | Avvik | Prognose | Budsjett | Budsjett |
| **INNTEKTER** | 25.11.2018 | 25.11.2018 | 25.11.2018 | 2018 | 2018 | 2019 |
| Kontingenter | 7 154 513 | 7 003 333 | 151 179 | 7 780 000 | 7 640 000 | 7 840 000 |
| Adm vederlag | 140 390 | 137 500 | 2 890 | 150 000 | 150 000 | 150 000 |
| Refusjon OR | 233 997 | 210 833 | 23 164 | 230 000 | 230 000 | 250 000 |
| Prosjektmidler / PFF | 1 160 000 | 1 063 333 | 96 667 | 1 160 000 | 1 160 000 | 1 200 000 |
| Inntekter vårmøtet | 604 885 | 595 833 | -9 052 | 604 885 | 650 000 | 650 000 |
| Inntekter høstmøtet | 485 650 | 412 500 | 73 150 | 485 650 | 450 000 | 450 000 |
| Inntekter andre møter | - | 91 667 | -91 667 | 125 000 | 100 000 | 100 000 |
| Andre inntekter | 131 802 | 22 197 | 108 885 | 131 802 | 25 000 | 50 000 |
| **SUM INNTEKTER** | **9 911 236** | **9 537 917** | **373 319** | **10 667 337** | **10 405 000** | **10 690 000** |
|  |  |  |  |  |  |  |
| Kontingent NP | 1 620 000 | 1 485 000 | 135 000 | 1 620 000 | 1 620 000 | 1 684 800 |
| Regionkontingenter | 1 017 600 | 948 750 | 68 850 | 1 017 600 | 1 035 000 | 1 050 000 |
| Pensjonistkontingenter | 54 900 | 45 833 | 9 067 | 50 000 | 50 000 | 50 000 |
| NJ felleskasser | 85 245 | 64 167 | 21 078 | 85 245 | 70 000 | 90 000 |
| Tiltak i handlingsplanen | 57 077 | 183 333 | -126 256 | 60 000 | 200 000 | 200 000 |
| Kostnader vårmøte | 646 478 | 595 833 | 50 645 | 646 478 | 650 000 | 650 000 |
| Kostnader høstmøte | 430 367 | 412 500 | 17 867 | 435 000 | 450 000 | 450 000 |
| Kostnader andre møter | 377 605 | 412 500 | -34 895 | 400 000 | 450 000 | 400 000 |
| Honorar u/trekk | 22 031 | 9 167 | 12 865 | 25 000 | 10 000 | 25 000 |
| Diverse kostnader | 30 | 9 167 | -9 137 | 1 000 | 10 000 | 10 000 |
| Pressekort | 7 500 | 13 750 | -6 250 | 10 000 | 15 000 | 15 000 |
| Prosjekter/utredninger | 112 630 | 91 667 | 20 963 | 120 000 | 100 000 | 150 000 |
| **Sum prosjektkostnader** | **4 431 463** | **4 271 667** | **159 797** | **4 470 323** | **4 660 000** | **4 774 800** |
|  |  |  |  |  |  |  |
| Lønnskostnader/feriep | 2 826 021 | 2 871 917 | -45 896 | 3 100 000 | 3 133 000 | 3 200 000 |
| Arbeidsg./pensjon | 989 510 | 859 833 | 129 677 | 1 050 000 | 938 000 | 1 075 000 |
| Andre personalkostnader | 94 184 | 58 208 | 35 976 | 100 000 | 63 500 | 65 000 |
| Ref. adm.kostnader | -181 660 | -192 500 | 10 840 | 200 000 | -210 000 | -210 000 |
| **Sum personalkostnader** | **3 728 055** | **3 597 458** | **130 596** | **4 050 000** | **3 924 500** | **4 130 000** |
|  |  |  |  |  |  |  |
| Avskrivninger | 108 670 | 105 417 | 3 253 | 115 000 | 115 000 | 65 000 |
| Kostnader lokaler | 640 498 | 662 750 | -22 252 | 720 000 | 723 000 | 738 000 |
| Inventar / vedlikehold | 200 | 18 333 | -18 133 | 5 000 | 20 000 | 20 000 |
| Fremmede tjenester | 241 190 | 224 583 | 16 607 | 250 000 | 245 000 | 250 000 |
| Kontorkostnader | 106 499 | 197 083 | -90 585 | 150 000 | 215 000 | 150 000 |
| Aviser og faglitteratur | 50 034 | 55 000 | -4 966 | 60 000 | 60 000 | 60 000 |
| Telekostnader | 56 662 | 58 667 | -2 005 | 65 000 | 64 000 | 65 000 |
| Porto | 17 285 | 9 167 | 8 118 | 20 000 | 10 000 | 10 000 |
| Reisekostnader | 127 786 | 137 500 | -9 714 | 140 000 | 150 000 | 150 000 |
| Deltakeravgift/konferanser | 31 895 | 55 000 | -23 105 | 35 000 | 60 000 | 60 000 |
| Gaver og kontingenter | 47 077 | 36 667 | 10 410 | 50 000 | 40 000 | 60 000 |
| Forsikring |  | - | - |  | 0 |  |
| Bankkostnader | 11 844 | 9 167 | 2 677 | 15 000 | 10 000 | 15 000 |
| Tap og lignende | - | 22 917 | -22 917 | 30 000 | 25 000 | 30 000 |
| **Sum driftskostnader** | **1 439 639** | **1 592 250** | **-152 611** | **1 655 000** | **1 737 000** | **1 673 000** |
| **SUM KOSTNADER** | **9 599 157** | **9 461 375** | **137 782** | **10 175 323** | **10 321 500** | **10 577 800** |
| **Resultat før finans** | **312 079** | **76 542** | **235 538** | **492 014** | **83 500** | **112 200** |
|  |  |  |  |  |  |  |
| Renteinntekter |  | 18 333 | -18 333 | 15 000 | 20 000 | 15 000 |
| Finanskostnader | 360 | 1 833 | -1 473 | -2000 | -2 000 | -2000 |
|  |  |  |  |  |  |  |
| **RESULTAT** | **311 719** | **93 042** | **218 677** | **505 014** | **101 500** | **125 200** |

**Norsk Redaktørforening – Balanse 2015-2018**

|  |  |  |  |  |
| --- | --- | --- | --- | --- |
| BALANSE | 30.11.2018 | 2017 | 2016 | 2015 |
| **Eiendeler** |  |  |  |  |
|  |  |  |  |  |
| **Anleggsmidler** |  |  |  |  |
| Kunst | 12 500 | 12 500 | 12 500 | 12 500 |
| Datautstyr | 72 788 | 64 262 | 41 785 | 39 221 |
| Webutvikling |  | 114 487 | 215 992 | 172 039 |
| Bil |  |  |  | - |
| **Sum anleggsmidler** | **85 288** | **191 349** | **270 277** | **223 760** |
|  |  |  |  |  |
| **Omløpsmidler** |  |  |  |  |
| Kundefordringer | 1 301 171 | 204 163 | 157 738 | 114 351 |
| Andre fordringer/forskudd |  | 51 924 | 45 366 | 23 615 |
| Forskuddsbetalte kostnader | 53 259 | 34 893 | 31 998 | 28 012 |
| Mellomregning PS |  | 0 | 6 750 | 6 750 |
| Mellomregning VF |  | 0 | 1 079 | 50 733 |
| Mellomregning kopivederlag |  | 0 |  | - |
| Særvilkår / verdipapirer | 5 164 858 | 5 200 054 | 4 480 664 | 3 168 657 |
| Depositumskonto | 633 690 | 621 800 | 603 973 | 603 974 |
| Kasse / bank | 843 186 | 434 781 | 459 572 | 1 470 170 |
| **Sum omløpsmidler** | **7 996 164** | **6 547 615** | **5 787 140** | **5 466 262** |
|  |  |  |  |  |
| **Sum eiendeler** | **8 081 452** | **6 738 964** | **6 057 417** | **5 690 022** |
|  |  |  |  |  |
| **Gjeld / Egenkapital** |  |  |  |  |
|  |  |  |  |  |
| Egenkapital pr 01.01 | 5 905 405 | 5 209 530 | 4 838 511 | 4 870 017 |
| Årets resultat | 311 719 | 595 875 | 371 019 | 68 494 |
| Prosjektfond |  | **100 000** | **100 000** | **100 000** |
| **Egenkapital** | **6 217 124** | **5 905 405** | **5 309 530** | **4 938 511** |
|  |  |  |  |  |
| Langsiktig gjeld |  |  |  | - |
| Leverandørgjeld | 545 473 | 157 696 | 90 850 | 100 622 |
| Kortsiktig gjeld | 105 650 | 124 | 48 600 | 1 039 |
| Mellomregning OR | 61 464 | 61 564 | 0 | 40 703 |
| Mellomregning kopivederlag |  |  | 0 | - |
| Skyldig skattetrekk | 118 032 | 153 224 | 151 053 | 156 031 |
| Offentlige avgifter | 91 987 | 129 921 | 131 331 | 127 676 |
| Avsatte feriepenger | 316 484 | 331 030 | 326 053 | 325 438 |
| Periodiserte kontingenter | 625 238 | - | - | - |
| **Sum gjeld** | **1 864 327** | **833 559** | **747 887** | **751 509** |
|  |  |  |  |  |
| **Sum gjeld og egenkapital** | **8 081 451** | **6 738 964** | **6 057 417** | **5 690 020** |